Diari Oficial de la Generalitat Valenciana


Sumari del DOGV 8893, del 28-08-2020 (2020/6827)

RESOLUCIÓ de 26 d'agost de 2020, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les universitats de la Comunitat Valenciana per a la realització, durant l'exercici 2020, d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, en el marc de l'Ordre 1/2017, de 16 de gener, modificada per l'Ordre 1/2019, de 18 de gener, totes dues de la Conselleria de Transparència, Responsabilitat Social, Participació i Cooperació, i de la Resolució de 3 de març de 2020, de la Conselleria de Participació, Transparència, Cooperació i Qualitat Democràtica, per la qual es van convocar aquestes subvencions per al present exercici.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8893

Data del DOGV
:   28-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6827


Data del document
:   26-08-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 26 d'agost de 2020, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les universitats de la Comunitat Valenciana per a la realització, durant l'exercici 2020, d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, en el marc de l'Ordre 1/2017, de 16 de gener, modificada per l'Ordre 1/2019, de 18 de gener, totes dues de la Conselleria de Transparència, Responsabilitat Social, Participació i Cooperació, i de la Resolució de 3 de març de 2020, de la Conselleria de Participació, Transparència, Cooperació i Qualitat Democràtica, per la qual es van convocar aquestes subvencions per al present exercici. [2020/6827]  
  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 1/2017, de 16 de gener, de la Conselleria de Transparència, Responsabilitat Social, Participació i Cooperació (DOGV 7961, 19.01.2017), modificada per l'Ordre 1/2019, de 18 de gener, de la mateixa Conselleria (DOGV 8472, 25.01.2019), d'ara en avant, l'Ordre, en relació amb la Resolució de 3 de març de 2020, de la Conselleria de Participació, Transparència, Cooperació i Qualitat Democràtica, per la qual es convoca la concessió d'aquestes subvencions per a l'exercici 2020 (DOGV 8764, 17.03.2020), es resol l'esmentada convocatòria sobre la base dels següents:  
  
Antecedents de fet  
Primer. Mitjançant l'Ordre 1/2017, de 16 de gener, de la Conselleria Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social. Aquesta ordre va ser posteriorment modificada a través de l'Ordre 1/2019, de 18 de gener, de la mateixa conselleria.  
I en el marc del que s'estableix per aquestes bases reguladores, a través de la Resolució de 3 de març de 2020, de la Conselleria de Participació, Transparència, Cooperació i Qualitat Democràtica, es va convocar la concessió de les esmentades subvencions per a l'exercici 2020.  
Segon. El Reial decret 463/2020, de 14 de març, pel qual es va produir la declaració inicial de l'estat d'alarma per a gestionar la situació de crisi sanitària ocasionada per la Covid-19, es va publicar en el BOE número 67, d'aquesta mateixa data, i va entrar en vigor en el moment de la publicació; i, d'altra banda, la ja esmentada resolució de convocatòria de subvencions i el seu extracte es van publicar en el DOGV número 8764, de 17 de març. En conseqüència, donada la suspensió de terminis administratius derivada de la disposició addicional tercera del Reial decret 463/2020, i com que la resolució de convocatòria i el seu extracte es van publicar quan ja estava en vigor la declaració de l'estat d'alarma, el termini d'un mes per a la presentació de sol·licituds no es va iniciar el 18 de març (com hauria succeït en cas d'haver-se aplicat amb caràcter ordinari l'apartat 3 del resolc quart de la resolució de convocatòria), sinó que va quedar suspés íntegrament i es va iniciar l'1 de juny de 2020, en virtut del que van establir l'article 9 i l'apartat 2 de la disposició derogatòria única del Reial decret 537/2020, de 22 de maig, pel qual es va prorrogar per cinquena vegada l'esmentat estat d'alarma, que va derogar la disposició addicional tercera del Reial decret 463/2020. Així, el termini va concloure el 30 de juny d'enguany.  
  
En aquest sentit, com que la present convocatòria de subvencions és un procediment de tramitació íntegrament telemàtica, en la seu electrònica de la Generalitat es va fer constar des d'un primer moment un advertiment sobre la suspensió del termini per a la presentació de sol·licituds; però, com que l'aplicació informàtica no podia deshabilitar-se i al mateix temps calia evitar la generació de qualsevol perjudici a les universitats interessades, les sol·licituds formalitzades entre el 18 de març i el 31 de maig de 2020 també es van prendre en consideració i es van tindre per realitzades amb data 1 de juny, unint-les, per tant, a les presentades en el Registre Telemàtic de la Generalitat entre l'1 i el 30 de juny. Com a resultat de tot això, el nombre total de sol·licituds presentades ha sigut de dèsset, de les quals tretze es refereixen a la realització d'actuacions relacionades amb el desenvolupament de l'Estatut d'Autonomia i la promoció de l'autogovern, i quatre al·ludeixen a activitats vinculades amb la responsabilitat social.  
Tercer. Finalitzat el termini de presentació de sol·licituds, l'òrgan instructor va efectuar els corresponents requeriments d'esmena i millora, de conformitat amb l'apartat 3 de la base reguladora quarta de l'ordre, advertint, quan era procedent, de les actuacions que no eren subvencionables d'acord amb l'apartat 1 de la base reguladora segona de l'ordre.  
En la pràctica totalitat dels casos s'ha esmenat la sol·licitud i s'ha aportat, dins del termini concedit a aquest efecte, la documentació requerida, a excepció dels següents supòsits, corresponents els tres a sol·licituds presentades des de la Universitat de València:  
a) Expedient TSPUNI/2020/46/9. Juntament amb la sol·licitud inicial no es va aportar cap documentació que permetera determinar quan estava previst dur a terme l'activitat projectada i, en contestació al requeriment d'esmena, es va puntualitzar que estava projectada per al 13 de novembre de 2020.  
b) Expedient TSPUNI/2020/46/11. En la documentació presentada amb la sol·licitud semblava donar-se a entendre que l'activitat pretenia realitzar-se en 2021, però existien errors en el calendari projectat, per la qual cosa se'n va demanar l'esmena en el requeriment. Com a contestació a aquest, es va fer constar de manera expressa el següent:  
- Fase de preparació: novembre-desembre 2020.  
- Realització de la Jornada: gener-febrer de 2021.  
- Elaboració i publicació del llibre d'actes: març-abril de 2021.  
c) Expedient TSPUNI/2020/46/12. Ja en la documentació aportada juntament amb la sol·licitud figurava com a data de realització de l'activitat «novembre de 2020» i, malgrat haver-ho fet constar expressament en el requeriment perquè aquesta dada fora corregida, en la documentació aportada per a atendre'l es va mantindre el mateix calendari.  
En conseqüència, en el cas de l'apartat a pertoca desestimar la sol·licitud presentada, perquè s'ha proposat desenvolupar l'activitat per a la qual se sol·licita l'ajuda en una data posterior al 30 d'octubre de 2020, és a dir, després d'haver conclòs el termini màxim establit pel resolc onze de la resolució de convocatòria per a la justificació de les subvencions que puguen atorgar-se. Com que aquesta dada no figurava en la documentació presentada juntament amb la sol·licitud, tal aspecte no va poder fer-se constar expressament en el requeriment d'esmena. I, d'altra banda, en els casos dels apartats b i c pertoca tindre la Universitat de València per desistida respecte de totes dues sol·licituds, de conformitat amb el que es preveu en l'apartat 3 de la base reguladora quarta i en el resolc seté de la resolució de convocatòria, en relació amb l'article 68 de la Llei 39/2015, d'1 d'octubre, del procediment administratiu comú de les administracions públiques, i amb l'article 23.5 de la Llei 38/2003, de 17 de novembre, general de subvencions, ja que en els respectius requeriments es va fer constar la necessitat de reajustar els calendaris i, no obstant això, en les contestacions presentades es va persistir en les dates posteriors al 30 d'octubre de 2020.  
  
Quart. La comissió de valoració prevista en la base reguladora cinquena de l'Ordre es va reunir en data 14 d'agost de 2020, amb la finalitat d'avaluar les sol·licituds admeses a tràmit conforme amb els criteris objectius d'atorgament continguts en la base reguladora sisena de la mateixa ordre, i proposar l'assignació de les quanties individualitzades de subvenció, segons el que es disposa en la base reguladora huitena de l'ordre mateix.  
Amb caràcter previ, partint del que es preveu en la base reguladora segona, la comissió de valoració va establir que no són subvencionables les despeses de restauració, ni les vinculades amb el material per a la difusió, promoció o divulgació d'activitats (cartells, fullets, tríptics, etc.) o amb l'edició de publicacions en diferents formats (llibres, revistes, etc.) quan no es fan constar els preus unitaris i el nombre d'exemplars. Com a resultat d'aplicar tals paràmetres, i una vegada revisada la documentació aportada per les diverses universitats concurrents per a atendre els requeriments d'esmena i millora que s'havien efectuat, la comissió de valoració va determinar quin era l'import subvencionable respecte a cada sol·licitud i va procedir després a aplicar els criteris de puntuació previstos en la base reguladora sisena de l'ordre.  
  
El procediment seguit per l'òrgan col·legiat queda recollit en l'acta de la sessió, en la qual també consta que, per unanimitat de les persones assistents, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Cinqué. L'òrgan instructor ha emés informe en el qual se certifica que les universitats beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb els articles 1 i 3 del Decret 195/2018, de 31 d'octubre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, en relació amb l'article 155 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, tot això en concordança amb el que es disposa en la base reguladora novena de l'ordre, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
II. De conformitat amb l'apartat 4 de la base reguladora quarta de l'Ordre i l'article 163 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, la Direcció General de Qualitat Democràtica, Responsabilitat Social i Foment de l'Autogovern s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut de les quals pertoca adoptar la resolució pertinent.  
  
III. La Llei 10/2019, de 27 de desembre, de pressupostos de la Generalitat per a l'exercici 2020, preveu, dins de l'aplicació 83.08.83.300.09.7 (programa denominat «Responsabilitat social i foment de l'autogovern»), la línia pressupostària S7251000, destinada a finançar la concessió de subvencions a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, amb un import màxim global de 75.000,00 - (setanta-cinc mil euros).  
  
IV. La comissió de valoració, de conformitat amb les bases reguladores sisena i setena de l'ordre, va acordar, en data 14 d'agost de 2020, per unanimitat de les persones assistents, elevar proposta motivada de resolució en els termes que figuren en l'acta de l'esmentadas sessió, la qual s'incorpora a l'expedient de tramitació i s'assumeix íntegrament.  
  
En virtut de tot això, resolc:  
  
Primer  
Tindre per desistida la Universitat de València en les sol·licituds corresponents als expedients TSPUNI/2020/46/11 i TSPUNI/2020/46/12, de conformitat amb el que es preveu en l'apartat 3 de la base reguladora quarta i en el resolc seté de la resolució de convocatòria, en relació amb l'article 68 de la Llei 39/2015, d'1 d'octubre, del procediment administratiu comú de les administracions públiques, i amb l'article 23.5 de la Llei 38/2003, de 17 de novembre, general de subvencions, per haver proposat i mantingut per a la realització de les respectives actuacions, malgrat haver sigut expressament requerida en tots dos casos perquè rectificara aquest aspecte, dates posteriors al 30 d'octubre de 2020, dia en què conclou el termini per a justificar les subvencions concedides, de conformitat amb el resolc onze de la resolució de convocatòria.  
  
  
Segon  
Desestimar la sol·licitud presentada per la Universitat de València que s'ha tramitat a través de l'expedient TSPUNI/2020/46/9, perquè s'ha proposat desenvolupar l'activitat per a la qual se sol·licita l'ajuda en una data posterior al 30 d'octubre de 2020, és a dir, després d'haver conclòs el termini màxim establit pel resolc onze de la resolució de convocatòria per a la justificació de les subvencions que puguen atorgar-se.  
  
  
Tercer  
Concedir a les universitats que figuren en l'annex els imports de subvenció que s'assenyalen per ordre decreixent de la puntuació assignada, en atenció als criteris objectius d'atorgament indicats en la base reguladora sisena de l'ordre i de conformitat amb la proposta motivada de resolució efectuada per la comissió de valoració, amb càrrec a la línia pressupostària S7251000, destinada, dins de l'aplicació 12.97.10.103.21.4 (programa denominat «Responsabilitat social i foment de l'autogovern»), a finançar, en el marc de la Llei 10/2019, de 27 de desembre, de pressupostos de la Generalitat per a l'exercici 2020, la concessió de subvencions a universitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, amb un import màxim global de 75.000,00 - (setanta-cinc mil euros).  
De conformitat amb l'apartat 1 de la base reguladora segona de l'ordre, en les columnes «Actuacions subvencionables», «Import subvencionable» i «Import concedit» de la taula que figura en l'annex d'aquesta resolució de concessió s'ha diferenciat entre a i b en funció de si l'activitat que se subvenciona i l'import atorgat tenen a veure amb l'organització de congressos, jornades, trobades, conferències, xarrades o taules redones relacionades amb el desenvolupament de l'Estatut d'Autonomia de la Comunitat Valenciana i la promoció de l'autogovern, així com amb la responsabilitat social, o bé amb l'edició de publicacions relacionades amb actuacions que constitueixen l'objecte de la convocatòria, o bé amb tots dos tipus d'activitats, si escau.  
  
Les universitats beneficiàries hauran de complir les obligacions previstes en la base reguladora deu de l'ordre, interpretada en connexió amb el conjunt de l'ordre mateix, així com amb les previsions recollides en la resolució de convocatòria, amb especial atenció a l'obligació de respectar el termini màxim de justificació de la subvenció concedida, que conclou, d'acord amb l'apartat onze de l'última resolució esmentada, el 30 d'octubre de 2020.  
  
D'acord amb l'apartat 4 de la base reguladora novena de l'ordre, en relació amb l'apartat deu de la resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podran interposar els següents recursos:  
a) Recurs potestatiu de reposició, en el termini d'un mes, davant de la persona titular de la conselleria amb competències en matèria de responsabilitat social, foment de l'autogovern i desenvolupament estatutari.  
b) Directament, recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les universitats interessades puguen interposar qualsevol altre recurs que estimen pertinent.  
  
València, 26 d'agost de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.